Soomes soovitakse muuta rahukaitseseadust nii, et osalemine ELi sõjalistes operatsioonides oleks erandjuhtudel võimalik ka ÜRO mandaadita ning ELi otsuse põhjal. Seni võimaldab rahukaitseseadus tegutsemise vaid ÜRO või OSCE loal. ÜRO heakskiit ELi sõjalistele operatsioonidele peab siiski jääma  primaarseks. (Minna Nalbantoglu, Helsingin Sanomat, 3.03) Varem ÜRO või OSCE mandaati tähtsaks pidanud Soome president Tarja Halonen kinnitas Prantsusmaa visiidil, et Soome osaleb kõigis nendes operatsioonides, mida EL üksmeelselt pooldab. (Juhtkiri, Kaleva, 4.03)